pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม เปิดโครงการทบทวนผลการดำเนินงานของสำนักงานกองทุนยุติธรรม
วันพฤหัสบดีที่ 12 กันยายน 2562
รองปลัดกระทรวงยุติธรรม เปิดโครงการทบทวนผลการดําเนินงานของสํานักงานกองทุนยุติธรรม
นายวิทยา สุริยะวงค์ รองปลัดกระทรวงยุติธรรม เป็นประธานในพิธีเปิดโครงการทบทวนผลการดําเนินงานของสํานักงานกองทุนยุติธรรม
ในวันพฤหัสบดีที่ 12 กันยายน 2562 เวลา 09.30 น. ณ ห้องประชุมสํานักงานกองทุนยุติธรรม อาคารซอฟต์แวร์ปาร์ค ชั้น 22 จังหวัดนนทบุรี นายวิทยา สุริยะวงค์ รองปลัดกระทรวงยุติธรรม เป็นประธานในพิธีเปิดโครงการทบทวนผลการดําเนินงานของสํานักงานกองทุนยุติธรรม โดยมีนายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม และเจ้าหน้าที่กองทุนฯ เข้าร่วม
โอกาสนี้ นายวิทยาฯ กล่าวว่า คาดหวังที่จะเห็นสํานักงานกองทุนยุติธรรมเป็นหน่วยงานที่เกิดจากการร่วมสร้าง โดยบุคลากรทุกคนต้องร่วมสร้าง และคาดหวังให้เกิดการพัฒนาอย่างเป็นรูปธรรม โดยมุ่งเน้นการบริการที่เป็นเลิศสู่ประชาชนเป็นสําคัญ
ทั้งนี้ โครงการฯ ดังกล่าว กําหนดจัดขึ้นในวันที่ 13 - 14 กันยายน 2562 ณ โรงแรม เดอะ คาวาลิ คาซ่า รีสอร์ท จังหวัดพระนครศรีอยุธยา มีวัตถุประสงค์เพื่อให้เกิดการแลกเปลี่ยนความคิดเห็นระหว่างเจ้าหน้าที่สํานักงานกองทุนยุติธรรม เพื่อส่งผลให้การดําเนินงานของสํานักงานกองทุนยุติธรรมเป็นไปอย่างมีประสิทธิภาพและประสิทธิผล เปลี่่ยนแปลงองค์กรให้เป็นองค์กรแห่งการพัฒนาต่อไป
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการภาพยนตร์และวิดีทัศน์แห่งชาติ ครั้งที่ 6/2560
วันจันทร์ที่ 11 กันยายน 2560
รองนายกรัฐมนตรี เป็นประธานการประชุมคณะกรรมการภาพยนตร์และวิดีทัศน์แห่งชาติ ครั้งที่ 6/2560
รองนายกรัฐมนตรี เป็นประธานการประชุมคณะกรรมการภาพยนตร์และวิดีทัศน์แห่งชาติ ครั้งที่ 6/2560
วันนี้ (วันจันทร์ที่ 11 กันยายน 2560) เวลา 14.00 น. ณ ห้องประชุมดํารงราชานุภาพ พิพิธภัณฑสถานแห่งชาติ พระนคร
พลเอกธนะศักดิ์ ปฏิมาประกร รองนายกรัฐมนตรี เป็นประธานการประชุมคณะกรรมการภาพยนตร์และวิดีทัศน์แห่งชาติ ครั้งที่ 6/2560 โดยมีนายวีระ โรจน์พจนรัตน์ รัฐมนตรีว่าการกระทรวงวัฒนธรรม นางพิมพ์กาญจน์ ชัยจิตร์สกุล รองปลัดกระทรวงวัฒนธรรม ผู้บริหารกระทรวงวัฒนธรรม และกรรมการฯ เข้าร่วม
รัฐบาลไทย-ข่าวทำเนียบรัฐบาล-รัฐบาล ย้ำ อย่าเพิ่งการ์ดตก หลังผลสำรวจพบ แนวโน้มป้องกันตนเองลดลง
วันเสาร์ที่ 11 กรกฎาคม 2563
รัฐบาล ย้ํา อย่าเพิ่งการ์ดตก หลังผลสํารวจพบ แนวโน้มป้องกันตนเองลดลง
รัฐบาล ย้ํา อย่าเพิ่งการ์ดตก หลังผลสํารวจพบ แนวโน้มป้องกันตนเองลดลง
เมื่อวันที่11ก.ค.น.ส.ไตรศุลีไตรสรณกุลรองโฆษกประจําสํานักนายกรัฐมนตรีกล่าวว่ากระทรวงสาธารณสุขเปิดเผยผลสํารวจเรื่องการป้องกันการแพร่ระบาดโรคโควิด-19ในระหว่างมาตรการผ่อนปรนเพื่อประเมินว่าคนไทยการ์ดตกหรือไม่โดยพบว่าคนไทยยังมีความกังวลว่าจะเกิดการแพร่ระบาดของเชื้อโควิด-19ระลอก2ในประเทศแต่ยังมั่นใจในมาตรการของรัฐบาลว่าจะสามารถควบคุมการแพร่ระบาดได้อย่างไรก็ตามจากผลสํารวจยังพบว่าการป้องกันตนเองภาพรวมของประชาชนมีแนวโน้มลดลง
น.ส.ไตรศุลีกล่าวว่าที่ผ่านมารัฐบาลสามารถคลายมาตรการเฝ้าระวังโรคระบาดได้เพราะได้รับความร่วมมือเป็นอย่างดีจากประชาชนในการปฏิบัติตามข้อกําหนดรวมถึงป้องกันตัวเองจากความเสี่ยงแม้วันนี้สถานการณ์โควิด-19ในประเทศไทยจะคลี่คลายไปมากแล้วแต่ในหลายประเทศยังอยู่ในสถานการณ์น่าเป็นห่วงรัฐบาลจึงต้องขอความร่วมมือทุกคนให้ยังคงเฝ้าระวังป้องกันตัวเองจากความเสี่ยงเพื่อหลีกเลี่ยงการกลับมาแพร่ระบาดของโควิด-19ระลอก2อันจะนํามาซึ่งผลกระทบหลายด้านตามมา
น.ส.ไตรศุลีกล่าวว่าขอบคุณประชาชนที่เชื่อมั่นในมาตรการของรัฐบาลว่าจะสามารถควบคุมการแพร่ระบาดได้ซึ่งรัฐบาลต้องขอบคุณทุกภาคส่วนที่ร่วมกันทํางานอย่างเต็มกําลังความสามารถและเสียสละรวมถึงประชาชนที่มีส่วนสําคัญช่วยให้ประเทศไทยสามารถควบคุมสถานการณ์การแพร่ระบาดได้ด้วยดีทั้งนี้แม้รัฐบาลจะผ่อนปรนมาตรการเฝ้าระวังต่างๆไปมากเพื่อให้เศรษฐกิจเดินหน้าไปได้แต่เราทุกคนก็ยังต้องให้ความสําคัญกับการป้องกันตัวเองโดยใช้ชีวิตตามวิถีใหม่new normalเพื่อป้องกันตนเองจากการติดเชื้อ
...............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีมอบเงินช่วยเหลือเพื่อแสดงน้ำใจและมิตรไมตรี กรณีเหตุแผ่นดินไหวและสึนามิ ที่เกาะซูลาเวซี สาธารณรัฐอินโดนีเซีย
วันพฤหัสบดีที่ 4 ตุลาคม 2561
นายกรัฐมนตรีมอบเงินช่วยเหลือเพื่อแสดงน้ําใจและมิตรไมตรี กรณีเหตุแผ่นดินไหวและสึนามิ ที่เกาะซูลาเวซี สาธารณรัฐอินโดนีเซีย
นายกรัฐมนตรีมอบเงินช่วยเหลือเพื่อแสดงน้ําใจและมิตรไมตรี กรณีเหตุแผ่นดินไหวและสึนามิ ที่เกาะซูลาเวซี สาธารณรัฐอินโดนีเซีย
วันนี้ (วันพฤหัสบดีที่ 4 ตุลาคม 2561) เวลา 8.30 น ณ ห้องสีม่วง
ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ได้มอบเงินช่วยเหลือ ให้แก่นายอะฮ์มัด รุซดี (H.E. Mr. Ahmad Rusdi) เอกอัครราชทูตอินโดนีเซียประจําประเทศไทย เป็นจํานวนเงิน 5 ล้านบาท เพื่อแสดงน้ําใจและมิตรไมตรีต่อเหตุแผ่นดินไหวและสึนามิที่เกาะซูลาเวซี สาธารณรัฐอินโดนีเซีย
นายกรัฐมนตรีได้กล่าวแสดงความเสียใจต่อเหตุภัยพิบัติที่เกิดขึ้น และขอแสดงความห่วงใยต่อชาวอินโดนีเซียในนามประชาชนและรัฐบาลไทย โดยแผ่นดินไหวและสึนามิครั้งนี้ส่งผลกระทบต่อประชาชนในพื้นที่ มีผู้เสียชีวิต บาดเจ็บ สูญหายและไร้ที่อยู่อาศัยเป็นจํานวนมาก ส่งผลให้บ้านเรือนได้รับความเสียหาย มีบุคคลไร้ที่อยู่อาศัยจํานวนมาก นายกรัฐมนตรีเชื่อมั่นว่าการบริหารจัดการให้ความช่วยเหลือและเยียวยาของทางการอินโดนีเซียภายใต้การนําของนายโจโค วิโดโด ประธานาธิบดีอินโดนีเซียจะสามารถส่งผลให้อินโดนีเซียผ่านพ้นภาวะเหตุการณ์ภัยพิบัติครั้งนี้ไปได้และฟื้นตัวได้โดยเร็ว ตลอดจน นายกรัฐมนตรีขอขอบคุณรัฐบาลอินโดนีเซียที่ได้ช่วยอํานวยความสะดวกในการอพยพคนไทยจากอินโดนีเซียให้กลับถึงประเทศไทยอย่างปลอดภัย เอกอัครราชทูตอินโดนีเซียได้ขอบคุณที่รัฐบาลไทยมีน้ําใจต่ออินโดนีเซีย
ในตอนท้าย นายกรัฐมนตรีกล่าวว่ามีกําหนดการเดินทางไปเข้าร่วมการประชุม ASEAN Leaders’ Gathering ที่บาหลี ซึ่งจะถือโอกาสแสดงความเสียใจและขอบคุณ ประธานาธิบดีอินโดนีเซียด้วยตนเอง
รัฐบาลไทย-ข่าวทำเนียบรัฐบาล-นายกรัฐมนตรีเผยยังไม่ได้รับสุนัขพันธุ์บางแก้ว ระบุเงินที่ให้เกินราคาเป็นค่าวัคซีนและค่าขนส่ง
วันพุธที่ 3 มกราคม 2561
นายกรัฐมนตรีเผยยังไม่ได้รับสุนัขพันธุ์บางแก้ว ระบุเงินที่ให้เกินราคาเป็นค่าวัคซีนและค่าขนส่ง
นายกรัฐมนตรีเผยยังไม่ได้รับสุนัขพันธุ์บางแก้ว ระบุเงินที่ให้เกินราคาเป็นค่าวัคซีนและค่าขนส่ง
วันนี้ (3 มกราคม 2561) เวลา 13.40 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงกรณีนายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทยจะร้องเรียนต่อสํานักงานคณะกรรมการป้องกันและปราบปรามการทุจริตแห่งชาติ (สํานักงาน ป.ป.ช.) กรณีนายกรัฐมนตรีซื้อลูกสุนัขบางแก้ว 3 ตัว เพื่อนําไปเลี้ยงเอง 1 ตัว และจะซื้อให้พลเอก ฉัตรชัย สาริกัลยะ รองนายกรัฐมนตรี และพลเอก อนุพงษ์ เผ่าจินดา รัฐมนตรีว่าการกระทรวงมหาดไทยคนละหนึ่งตัว โดยลูกสุนัขบางแก้วที่นายกรัฐมนตรีซื้อราคาตัวละ 6,000 บาท แต่นายกรัฐมนตรีได้ให้เงินไป จํานวน 25,000 บาท นั้น
นายกรัฐมนตรีกล่าวว่า เป็นเรื่องของสุนัขพันธุ์บางแก้ว อย่าให้กลายเป็นเรื่องใหญ่โต ซึ่งยังไม่ได้รับสุนัขบางแก้วที่ซื้อไว้และยังไม่ได้ให้ใครสักคน ทั้งนี้ รองนายกรัฐมนตรีและรัฐมนตรียังไม่มีใครตอบรับจะนําสุนัขไปเลี้ยง เพราะแต่ละท่านก็เลี้ยงสุนัขไว้ที่บ้านหลายตัวแล้ว ต้องดูว่าสามารถเลี้ยงร่วมกันได้ไหม ส่วนเงินที่ให้เกินราคาสุนัขเป็นค่าฉีดวัคซีน และค่าขนส่ง ส่วนรองนายกรัฐมนตรี รัฐมนตรีท่านใดประสงค์จะรับสุนัขไปเลี้ยงต้องจ่ายส่วนที่เกินให้กับนายกรัฐมนตรี
--------------------------------------
รัฐบาลไทย-ข่าวทำเนียบรัฐบาล- รัฐบาลเชิญชวนประชาชนลงทุนในกองทุน TFF
วันพุธที่ 10 ตุลาคม 2561
รัฐบาลเชิญชวนประชาชนลงทุนในกองทุน TFF
รัฐบาลเชิญชวนประชาชนลงทุนในกองทุนรวมโครงสร้างพื้นฐานเพื่ออนาคตประเทศไทย หรือ Thailand Future Fund โดยจะเปิดให้ประชาชนจองซื้อหน่วยลงทุนในระหว่างวันที่ 12 – 19 ต.ค. 61 เพื่อนําเงินที่ได้ไปลงทุนในสิทธิรายได้ร้อยละ 45
รัฐบาลเชิญชวนประชาชนลงทุนในกองทุน TFF
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนลงทุนในกองทุนรวมโครงสร้างพื้นฐานเพื่ออนาคตประเทศไทย หรือ Thailand Future Fund โดยจะเปิดให้ประชาชนจองซื้อหน่วยลงทุนในระหว่างวันที่ 12 – 19 ต.ค. 61 เพื่อนําเงินที่ได้ไปลงทุนในสิทธิรายได้ร้อยละ 45 ของรายได้ค่าผ่านทางที่จัดเก็บได้จากทางพิเศษ 2 เส้นทาง คือ ทางพิเศษฉลองรัชและทางพิเศษบูรพาวิถี และนําเงินที่ได้จากการโอนสิทธิในรายได้ดังกล่าวไปลงทุนก่อสร้างทางพิเศษใหม่อีก 2 เส้นทาง คือ ทางพิเศษพระราม 3 ดาวคะนอง วงแหวนรอบนอกด้านตะวันตก และทางด่วนขั้นที่ 3 สายเหนือและตะวันออก เพื่อแก้ไขปัญหาการจราจรและเสริมสร้างศักยภาพการคมนาคมขนส่งของไทย ผู้ที่สนใจสอบถามข้อมูลได้ที่ ธ.กรุงไทยทุกสาขา หรือโทร. 0 2111 1111
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ประธานกรรมการปฏิรูปประเทศด้านการเมือง แถลงข่าวความคืบหน้าของแผนการปฎิรูปประเทศด้านการเมือง
วันพฤหัสบดีที่ 15 มีนาคม 2561
ประธานกรรมการปฏิรูปประเทศด้านการเมือง แถลงข่าวความคืบหน้าของแผนการปฎิรูปประเทศด้านการเมือง
ประธานกรรมการปฎิรูปประเทศด้านการเมือง แถลงข่าวความคืบหน้าของแผนการปฎิรูปประเทศด้านการเมือง โดยย้ําถึง 5 ประเด็นสําคัญ ที่จะทําให้เกิดผลสัมฤทธิ์ของการปกครองในระบอบประชาธิปไตยอันมีพระมหากษัตริย์ทรงเป็นประมุข เพื่อนําประเทศชาติและสังคมสู่การพัฒนาที่ยั่งยืน
วันนี้ (15 มีนาคม 2561) เวลา 11.00 น ณ ตึกนารีสโมสร ทําเนียบรัฐบาล นายเอนก เหล่าธรรมทัศน์ ประธานกรรมการปฎิรูปประเทศด้านการเมือง ได้แถลงการจัดทําแผนการปฎิรูปประเทศด้านการเมือง สรุปสาระสําคัญ ดังนี้
คณะกรรมการฯ ได้มีแนวคิดในการปฎิรูปประเทศด้านการเมืองที่เกิดจากประสบการณ์ของประเทศไทย ซึ่งสภาวการณ์ทางการเมืองตลอดระยะเวลาที่ผ่านมาประเทศไทยยังไม่สามารถพัฒนาการเมืองการปกครองในระบอบประชาธิปไตยอันมีพระมหากษัตริย์ทรงเป็นประมุขให้มั่นคง มีความชอบธรรม มีประสิทธิภาพ และเกิดประสิทธิผลให้กับคนในประเทศได้อย่างเป็นรูปธรรม
ดังนั้น เป้าหมายประการสําคัญของการปฎิรูปประเทศด้านการเมืองของประเทศไทยในขณะนี้ ได้แก่ การธํารงไว้ซึ่งการปกครองในระบอบประชาธิปไตยอันมีพระมหากษัตริย์ทรงเป็นประมุขที่มีความมั่นคง มีความชอบธรรม มีประสิทธิภาพและประสิทธิผล ก่อให้เกิดประโยชน์สุขแก่ประเทศชาติ บ้านเมืองและประชาชน อย่างไรก็ตาม เพื่อให้เกิดผลสัมฤทธิ์ดังกล่าว ในการปฎิรูปการเมืองของไทยในขณะนี้จึงไม่ควรยึดติดหรือเคร่งครัดกับทฤษฎี แนวคิด รูปแบบ และกติกาประชาธิปไตยของประเทศตะวันตกมากจนเกินไป แต่ควรมีความยืดหยุ่น โดยผสมผสานกับวิถีแบบตะวันออก และประสบการณ์ของประเทศไทยที่ผ่านมาร่วมด้วย
นอกจากนี้ แนวคิด วัฒนธรรม และอุปนิสัยของคนไทยก็ยังเป็นพื้นฐานดั้งเดิมที่สามารถนํามาปรับใช้เพื่อเป็นประโยชนืในการปฏิรูปด้านการเมือง และเสริมสร้างความเป็นประชาธิปไตยได้เช่นกัน อาทิ วัฒนธรรมของคนไทยที่มีความยืดหยุ่น ประนีประนอม การมีระบบอาวุโส รู้แพ้รู้ชนะ รู้อภัย ซึ่งเป็นพื้นฐานที่ดียิ่งสําหรับประชาธิปไตย โดยการดําเนินการทางการเมืองไม่เป็นคู่ขัดแย้ง ไม่เป็นปรปักษ์ ไม่แบ่งฝักแบ่งฝ่าย อันเป็นประโยชน์ต่อการแก้ปัญหาความขัดแย้งโดยสันติวิธี และช่วยเสริมสร้างการรู้รักสามัคคีของสังคมไทย
ประธานกรรมการปฏิรูปประเทศด้านการเมือง กล่าวย้ําว่า คณะกรรมการฯ จึงได้กําหนดเรื่องและประเด็นในการปฎิรูปไว้ 5 ประเด็นสําคัญ เพื่อให้การปฎิรูปบังเกิดผลสัมฤทธิ์ตามที่กําหนดไว้ในรัฐธรรมนูญฯ ประกอบด้วย 1. การเสริมสร้างวัฒนธรรมทางการเมืองและการมีส่วนร่วมของประชาชนในระบอบประชาธิปไตยอันมีพระมากษัตริย์ทรงเป็นประมุข 2. กลไกการแก้ไขปัญหาความขัดแย้งโดยสันติวิธีและการรู้รักสามัคคีของสังคมไทย 3. การกระจายอํานาจ การปกครองส่วนท้องถิ่น และการจัดสรรทรัพยากรที่เป็นธรรม 4. การเลือกตั้งที่สุจริตและเที่ยงธรรมเพื่อการปฎิรูปประเทศ และ 5.การสร้างรัฐธรรมาธิปไตย
ทั้งนี้ หากการปฏิรูปประเทศด้านการเมืองดังกล่าวประสบความสําเร็จตามผลสฤทธิ์ที่ตั้งไว้แล้ว ก็จะทําให้เกิดการพัฒนาประเทศในมิติอื่น ๆ ตามไปด้วย อีกทั้งยังเป็นการเสริมสร้างให้การปฎิรูปประเทศในด้านอื่น ๆ สําเร็จลุล่วงด้วยเช่นกัน ส่งผลให้ประเทศชาติและสังคมจะมีการพัฒนาอย่างยั่งยืน ประชาชนในชาติจะมีการพัฒนาทางด้านวัตถุและจิตใจที่สมดุลกัน มีความสุข มีคุณภาพชีวิตและความเป็นอยู่ที่ดีขึ้น เกิดความเป็นธรรมและความเท่าเทียมกันในสังคมอย่างแท้จริง
........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. กำชับสถานพยาบาล ตรวจสอบอาคารสถานที่เตรียมรับมือพายุฤดูร้อน
วันจันทร์ที่ 2 มีนาคม 2563
สธ. กําชับสถานพยาบาล ตรวจสอบอาคารสถานที่เตรียมรับมือพายุฤดูร้อน
กระทรวงสาธารณสุข กําชับสถานพยาบาลในพื้นที่เสี่ยง เตรียมพร้อมรับมือพายุฤดูร้อน สํารวจความแข็งแรงของอาคารสถานที่ สิ่งก่อสร้าง พร้อมเตือนประชาชนระวังอันตรายจากพายุฝนฟ้าคะนอง ดูแลสุขภาพร่างกายให้แข็งแรง อาจป่วยเป็นไข้หวัดจากสภาพอากาศเปลี่ยนแปลงได้ง่าย
กระทรวงสาธารณสุข กําชับสถานพยาบาลในพื้นที่เสี่ยง เตรียมพร้อมรับมือพายุฤดูร้อน สํารวจความแข็งแรงของอาคารสถานที่ สิ่งก่อสร้าง พร้อมเตือนประชาชนระวังอันตรายจากพายุฝนฟ้าคะนอง ดูแลสุขภาพร่างกายให้แข็งแรง อาจป่วยเป็นไข้หวัดจากสภาพอากาศเปลี่ยนแปลงได้ง่าย
วันนี้ (2 มีนาคม 2563) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า ตามที่กรมอุตุนิยมวิทยาได้ประกาศเตือนในช่วงวันที่ 3 – 5 มีนาคม 2563 ประเทศไทยตอนบนจะมีพายุฤดูร้อนเกิดขึ้น โดยจะมีพายุฝนฟ้าคะนอง ลมกระโชกแรง กับมีลูกเห็บตกบางพื้นที่ ประชาชนอาจได้รับอันตราย จึงได้กําชับให้สถานพยาบาลในพื้นที่เสี่ยง สํารวจความแข็งแรงของสิ่งก่อสร้าง อาคาร หลังคา ลานจอดรถ ป้ายประกาศ ไฟส่องสว่าง ตัดแต่งต้นไม้ และซ่อมแซมสิ่งก่อสร้างที่ชํารุดเป็นอันตรายให้มีความปลอดภัย
เพื่อป้องกันความเสียหายของสถานพยาบาลไม่ให้เกิดผลกระทบต่อผู้มารับบริการ
นายแพทย์สุขุม กล่าวต่อว่า สําหรับประชาชนขอให้หลีกเลี่ยงการอยู่ในที่โล่งแจ้ง สิ่งก่อสร้าง ที่อาจเป็นอันตรายขณะเกิดพายุลมแรง เช่น ต้นไม้ใหญ่ ป้ายโฆษณาที่ไม่แข็งแรง เสาไฟฟ้า หาที่หลบที่ปลอดภัย ดูแลรักษาความอบอุ่นของร่างกาย โดยเฉพาะเด็กเล็ก ผู้สูงอายุ ผู้ป่วยเรื้อรัง มีโอกาสป่วยเป็นไข้หวัด จากสภาพอากาศที่แปรปรวนได้ง่าย และหลีกเลี่ยงการใช้โทรศัพท์มือถือ ขณะเกิดฝนฟ้าคะนอง เนื่องจากอาจเหนี่ยวนํากระแสไฟฟ้ามายังเสาอากาศขณะมีการใช้งาน ทําให้เกิดอันตรายได้
ทั้งนี้ หากได้รับบาดเจ็บหรือเจ็บป่วยฉุกเฉิน สามารถติดต่อขอความช่วยเหลือได้ที่เบอร์ 1669 ตลอด 24 ชั่วโมง
**************************** 2 มีนาคม 2563
รัฐบาลไทย-ข่าวทำเนียบรัฐบาล-วธ.เผยชุมชนคุณธรรมฯ พลัง บวร บ้าน วัด โรงเรียน พร้อมร่วมทำหน้ากากอนามัย กับมหาดไทย-จังหวัด-องค์กรปกครองส่วนท้องถิ่นทั่วประเทศ
วันจันทร์ที่ 9 มีนาคม 2563
วธ.เผยชุมชนคุณธรรมฯ พลัง บวร บ้าน วัด โรงเรียน พร้อมร่วมทําหน้ากากอนามัย กับมหาดไทย-จังหวัด-องค์กรปกครองส่วนท้องถิ่นทั่วประเทศ
วธ.เผยชุมชนคุณธรรมฯ พลัง บวร บ้าน วัด โรงเรียน พร้อมร่วมทําหน้ากากอนามัย กับมหาดไทย-จังหวัด-องค์กรปกครองส่วนท้องถิ่นทั่วประเทศ จํากัดการระบาดไวรัสโคโรน่า เข้มให้ความรู้เฝ้าระวัง-ป้องกันต่อเนื่องผ่านไลน์พลัง บวร แต่ละจังหวัดต่อเนื่อง
วธ.เผยชุมชนคุณธรรมฯ พลัง บวร บ้าน วัด โรงเรียน พร้อมร่วมทําหน้ากากอนามัย กับมหาดไทย-จังหวัด-องค์กรปกครองส่วนท้องถิ่นทั่วประเทศ จํากัดการระบาดไวรัสโคโรน่า เข้มให้ความรู้เฝ้าระวัง-ป้องกันต่อเนื่องผ่านไลน์พลัง บวร แต่ละจังหวัดต่อเนื่อง
นายกฤษศญพงษ์ ศิริ ปลัดกระทรวงวัฒนธรรม กล่าวว่า จากการที่คณะรัฐมนตรี มอบหมายให้กระทรวงมหาดไทยจัดทําหน้ากากอนามัยแบบผ้าให้องค์กรปกครองส่วนท้องถิ่นผลิต 50 ล้านชิ้นนั้น ในส่วนของหน่วยงานในสังกัดกระทรวงวัฒนธรรม (วธ.) ทั้งส่วนกลางและภูมิภาคพร้อมบูรณาการจัดทําหน้ากากอนามัยร่วมกับกระทรวงมหาดไทยทุกพื้นที่ตามนโยบายรัฐบาล โดยมอบหมายให้สํานักงานวัฒนธรรมจังหวัดทั่วประเทศเข้าพบผู้ว่าราชการจังหวัดเพื่อรับทราบแนวทางการดําเนินงาน และเร่งสํารวจความพร้อมประชาชนในชุมชนคุณธรรมน้อมนําหลักปรัชญาของเศรษฐกิจพอเพียงที่มีอยู่กว่า 20,000 แห่ง ซึ่งมีการวมกลุ่มของชาวบ้าน แม่บ้าน มีวัตถุดิบผ้าท้องถิ่น ผ้าที่เป็นสินค้าวัฒนธรรมไทย (CPOT) และมีความพร้อมให้ความร่วมมือในการผลิตหน้ากากอนามัยแบบผ้ากับองค์กรปกครองส่วนท้องถิ่น เพื่อผลิตรองรับการใช้งานให้ทันสถานการณ์ จํากัดการระบาดของไวรัสโคโรน่า อีกทั้งยังเป็นการช่วยแก้ปัญหาหน้ากากอนามัยไม่เพียงพอต่อความต้องการ อีกทั้งยังเป็นการประหยัดค่าใช้จ่ายของประชาชน
ปลัดวธ. กล่าวต่อไปว่า เบื้องต้นได้รับรายงานจากวัฒนธรรมจังหวัดว่ามีประชาชนที่มีความพร้อมจากชุมชนคุณธรรมฯต่างๆ ยินดีเข้าร่วมจัดทําหน้ากากอนามัย อาทิ ชุมชนคุณธรรมฯวัดพลา จังหวัดระยอง ชุมชนคุณธรรมฯวัดป่าธรรมดา จังหวัดนครราชสีมา ชุมชนคุณธรรมฯบ้านบางกลม จังหวัดสงขลา และชุมชนคุณธรรมฯหนองสมณะใต้ จังหวัดลําพูน เป็นต้น นอกจากนี้ได้ย้ําเน้นให้วัฒนธรรมจังหวัดทั่วประเทศ ใช้ช่องทางไลน์ของพลัง บวร ประชาสัมพันธ์ความรู้โรคติดเชื้อไวรัสโคโรน่า แก่ประชาชนอย่างต่อเนื่อง จากนั้นขอให้เครือข่ายพลัง บวร ทั่วประเทศร่วมกันประชาสัมพันธ์ต่อๆกันไปตามที่กระทรวงสาธารณสุขขอความร่วมมือ เช่น คําแนะนําการป้องกันควบคุมโรค สําหรับผู้เดินทางไป-กลับจากพื้นที่การระบาด นักศึกษาและสถานศึกษาที่มีกลุ่มผู้เดินทางกลับจากพื้นที่การระบาด ความรับผิดชอบต่อสังคม วิธีการทําหน้ากากอนามัยใช้เอง เพื่อให้ข้อมูลที่ถูกต้องทันเวลา ลดความตระหนกของประชาชน
ส่วนหน่วยงานในสังกัด วธ. ทั้งสํานักงานปลัด วธ. กรมศิลปากร กรมการศาสนา กรมส่งเสริมวัฒนธรรม สํานักงานศิลปวัฒนธรรมร่วมสมัย (สศร.) สถาบันบัณฑิตพัฒนศิลป์ (สบศ.) ได้ให้ความร่วมมือกันอย่างต่อเนื่อง อาทิให้ความรู้การป้องกันของบุคลากรในเบื้องต้น สถานที่ราชการ และสถานที่ที่ให้บริการประชาชน ที่สําคัญทุกหน่วยงานในสังกัดพร้อมขอความร่วมมือเครือข่ายทางวัฒนธรรมที่ทํางานใกล้ชิดประชาชนช่วยกันรณรงค์ในหมู่ประชาชน เรื่องการล้างมือเพื่อป้องกันโรค การทําความสะอาดของพื้นผิวสัมผัสในที่สาธารณะ การสวมใส่หน้ากากอนามัย
รัฐบาลไทย-ข่าวทำเนียบรัฐบาล-‘บิ๊กอู๋’ ลงพื้นที่หนองคาย ตรวจศูนย์ OSS ‘ย้ำ’ นายจ้างต้องเร่งนำต่างด้าวมาทำประวัติ  ก่อน 31 มี.ค. นี้ เท่านั้น
วันจันทร์ที่ 12 กุมภาพันธ์ 2561
‘บิ๊กอู๋’ ลงพื้นที่หนองคาย ตรวจศูนย์ OSS ‘ย้ํา’ นายจ้างต้องเร่งนําต่างด้าวมาทําประวัติ  ก่อน 31 มี.ค. นี้ เท่านั้น
รมว.แรงงาน ลงพื้นที่หนองคาย ตรวจติดตามผลการดําเนินงานของศูนย์บริการเบ็ดเสร็จ (OSS) และศูนย์แรกรับเข้าทํางานและสิ้นสุดการจ้าง เน้นย้ําให้นายจ้างนําลูกจ้างต่างด้าว มาดําเนินการทําประวัติ ภายใน 31 มี.ค.61
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน และคณะลงพื้นที่จังหวัดหนองคาย เพื่อตรวจติดตามผลการดําเนินงานของศูนย์บริการเบ็ดเสร็จ (One Stop Service : OSS) จังหวัดหนองคาย และศูนย์แรกรับเข้าทํางานและสิ้นสุดการจ้าง จังหวัดหนองคาย วันนี้ (12 ก.พ. 61) โดยการลงพื้นที่ในครั้งนี้รัฐมนตรีว่าการกระทรวงแรงงาน ได้เน้นให้กระทรวงแรงงานดําเนินการจัดระบบบูรณาการทํางานร่วมกับกระทรวงมหาดไทย กระทรวงสาธารณสุข และตํารวจ เพื่อเพิ่มความสะดวกแก่ผู้ที่จะเข้ามาใช้บริการให้ดําเนินการด้วยความรวดเร็ว เป็นระบบมาตรฐานสากล
“ขอเน้นย้ําประชาสัมพันธ์ให้นายจ้าง/ผู้ประกอบการ เร่งนําลูกจ้างต่างด้าวอีก 900 กว่าราย เร่งมาดําเนินการทําประวัติ ภายในระยะเวลาที่กําหนด ซึ่งจะไม่มีการขยายเวลาออกไปอีกแล้ว อย่ารอให้ถึงวันที่ 31 มี.ค.61 เพราะหากมาในช่วงใกล้หมดเวลาอาจต้องใช้เวลาคอยนาน ไม่ได้รับความสะดวก รวดเร็วจากการให้บริการ” รมว.แรงงาน กล่าวในท้ายที่สุด
นายจ้าง/ผู้ประกอบการ สอบถามข้อมูลเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นทื่ 1-10 หรือสายด่วนกระทรวงแรงงาน 1506 กด 2 กรมการจัดหางาน
+++++++++++++++++++
กองเผยแพร่และประชาสัมพันธ์/
ปริยรณ พรหมสาขา ณ สกลนคร ภาพและข่าว/
12 กุมภาพันธ์ 2561
รัฐบาลไทย-ข่าวทำเนียบรัฐบาล-รัฐมนตรีเฉลิมชัย เยี่ยมชมการดำเนินการฟาร์มไส้เดือน by "นายหัวเดือน" ชูประโยชน์ช่วยลดการใช้สารเคมีในการทำการเกษตร
วันเสาร์ที่ 4 กรกฎาคม 2563
รัฐมนตรีเฉลิมชัย เยี่ยมชมการดําเนินการฟาร์มไส้เดือน by "นายหัวเดือน" ชูประโยชน์ช่วยลดการใช้สารเคมีในการทําการเกษตร
รัฐมนตรีเฉลิมชัย เยี่ยมชมการดําเนินการฟาร์มไส้เดือน by "นายหัวเดือน" ชูประโยชน์ช่วยลดการใช้สารเคมีในการทําการเกษตร
รัฐมนตรีเฉลิมชัยเยี่ยมชมการดําเนินการฟาร์มไส้เดือนby "นายหัวเดือน"ชูประโยชน์ช่วยลดการใช้สารเคมีในการทําการเกษตร
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์เยี่ยมชมการดําเนินการฟาร์มไส้เดือนby "นายหัวเดือน"ณต.ห้วยยูงอ.เหนือคลองจ.กระบี่ซึ่งเป็นYoung Smart Farmerปี2562โดยฟาร์มดังกล่าวเริ่มดําเนินการผลิตมูลไส้เดือนดินเมื่อปี2559ปัจจุบันได้จดทะเบียนเป็นวิสาหกิจชุมชนในชื่อ"วิสาหกิจชุมชนเดือนรักษ์ดิน"มีการผลิตปุ๋ยมูลไส้เดือนดินดินผสมมูลไส้เดือนและฉี่ไส้เดือนดิน
ทั้งนี้ปุ๋ยมูลไส้เดือนดินยังเป็นผลิตภัณฑ์สินค้าOTOPของอําเภอเหนือคลองซึ่งเป็นปุ๋ยบํารุงดินชั้นเลิศให้พืชผักสวนครัวไม้ดอกและไม้ประดับ
อย่างไรก็ตามการเพาะเลี้ยงไส้เดือนดินเพื่อผลิตเป็นปุ๋ยธรรมชาติจะเป็นการลดต้นทุนการผลิตอีกทั้งยังเป็นการตระหนักถึงความสําคัญของผู้บริโภคในการลดการใช้สารเคมีในการทําการเกษตรซึ่งจะเป็นการสร้างความยั่งยืนให้กับภาคเกษตรต่อไป
รัฐบาลไทย-ข่าวทำเนียบรัฐบาล-บัญชีกลางเตรียมจัดงานพิธีมอบรางวัล คบจ. ดีเด่น
วันศุกร์ที่ 1 กันยายน 2560
บัญชีกลางเตรียมจัดงานพิธีมอบรางวัล คบจ. ดีเด่น
กรมบัญชีกลางเตรียมจัดงานพิธีมอบรางวัล “คณะผู้บริหารการคลังประจําจังหวัด (คบจ.) ดีเด่น ประจําปีงบประมาณ พ.ศ. 2559” จัดขึ้นในวันที่ 6 กันยายน 2560 ณ ห้องคอนเวนชั่น ฮอลล์ เอบี ชั้น 1 โรงแรมแอมบาสซาเดอร์ ถนนสุขุมวิท กรุงเทพมหานคร
กรมบัญชีกลางเตรียมจัดงานพิธีมอบรางวัล “คณะผู้บริหารการคลังประจําจังหวัด (คบจ.) ดีเด่น ประจําปีงบประมาณ พ.ศ. 2559” จัดขึ้นในวันที่ 6 กันยายน 2560 ณ ห้องคอนเวนชั่น ฮอลล์ เอบี ชั้น 1 โรงแรมแอมบาสซาเดอร์ ถนนสุขุมวิท กรุงเทพมหานคร โดยมี นายสมชัย สัจจพงษ์ ปลัดกระทรวงการคลัง ให้เกียรติเป็นประธานในงานมอบรางวัลฯ และนางสาวสุทธิรัตน์ รัตนโชติ อธิบดีกรมบัญชีกลาง พร้อมคณะผู้บริหารการคลังประจําจังหวัดทั่วประเทศ ทั้งนี้ เพื่อสร้างขวัญกําลังใจและสร้างความเข้มแข็งทางการเงินการคลังให้แก่ คบจ. รวมทั้งเผยแพร่บทบาทและหน้าที่ของคบจ. ให้หน่วยงานภาครัฐ รัฐวิสาหกิจ และสาธารณชนได้รับทราบ เพื่อเป็นต้นแบบการปฏิบัติงานให้กับ คบจ. อื่นๆ นําไปประพฤติปฏิบัติตาม
ในการพิจารณามอบรางวัล คบจ. ดีเด่น ประจําปี 2559 นี้ ได้นําหลักเกณฑ์การมอบรางวัลองค์กรที่มีความเป็นเลิศในการบริหารจัดการด้านการเงินการคลัง มาปรับใช้เป็นนโยบายในการดําเนินงานของคณะผู้บริหารการคลังประจําจังหวัด (คบจ.) ประจําปีงบประมาณ พ.ศ. 2559 เพื่อส่งเสริมการปฏิบัติงานด้านการเงินการคลังในภาพรวม ของส่วนราชการและรัฐวิสาหกิจใน คบจ. ให้มีประสิทธิภาพ รวมทั้งเป็นขวัญกําลังใจให้กับหน่วยงานใน คบจ. ที่มีการบริหารจัดการด้านการเงินการคลังที่ดี ให้ได้รับการยกย่อง และเป็นที่ยอมรับ มีระบบการบริหารจัดการที่โปร่งใส และตรวจสอบได้ มีระบบการควบคุมภายในที่เข้มแข็ง เพื่อเป็นกลไกในการบริหารงานของส่วนราชการให้บรรลุผลสําเร็จตามเป้าหมาย สามารถบริหารจัดการให้การใช้จ่ายเงินของส่วนราชการเกิดประโยชน์ต่อประเทศและประชาชนได้สูงสุด
เกณฑ์การประเมินแบ่งเป็น 6 มิติ คือ มิติด้านการจัดซื้อจัดจ้าง มิติด้านการเบิกจ่าย มิติด้านการบัญชี มิติด้านการควบคุมภายใน มิติด้านความโปร่งใส และมิติด้านการดําเนินงานตามนโยบายรัฐบาลและกระทรวงการคลัง การตัดสินรางวัลโดยทีมเฉพาะกิจวายุภักษ์เพื่อการแปลงยุทธศาสตร์กระทรวงการคลังสู่ภูมิภาค ซึ่งมีปลัดกระทรวงการคลังเป็นประธาน ผู้บริหารระดับสูงของกระทรวง และหัวหน้าส่วนราชการต่างๆ ในสังกัดเป็นกรรมการ
รัฐบาลไทย-ข่าวทำเนียบรัฐบาล-ปฏิทินเพาะปลูกใหม่ สร้างความพอใจให้แก่เกษตรกร
วันศุกร์ที่ 18 พฤษภาคม 2561
ปฏิทินเพาะปลูกใหม่ สร้างความพอใจให้แก่เกษตรกร
รัฐบาลเริ่มส่งน้ําเข้าพื้นที่ 12 ทุ่งลุ่มต่ําในลุ่มเจ้าพระยาตอนล่าง ครอบคลุม 10
ปฏิทินเพาะปลูกใหม่ สร้างความพอใจให้แก่เกษตรกร
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเริ่มส่งน้ําเข้าพื้นที่ 12 ทุ่งลุ่มต่ําในลุ่มเจ้าพระยาตอนล่าง ครอบคลุม 10 จังหวัดท้ายเขื่อนเจ้าพระยา เพื่อให้พี่น้องเกษตรกรได้เตรียมการเพาะปลูกข้าวเร็วขึ้น 1 เดือน ซึ่งเป็นมาตรการลดผลกระทบของผลผลิตทางการเกษตรจากปัญหาน้ําท่วม และใช้พื้นที่ดังกล่าวเป็นแก้มลิงธรรมชาติชั่วคราวสําหรับพักชะลอน้ําหลังเก็บเกี่ยวแล้วเสร็จช่วงเดือน ก.ย. โดยสามารถรองรับน้ําไว้ได้มากถึง 1.5 พันล้านลบ.ม. ช่วยลดความเสียหายจากปัญหาน้ําท่วมพื้นที่ชุมชนตามแนวริมฝั่งแม่น้ําเจ้าพระยาและเขตเศรษฐกิจตอนล่าง นอกจากนี้ พื้นที่แก้มลิงยังก่อให้เกิดอาชีพประมง เป็นแหล่งอาหารโปรตีนให้ประชาชนในพื้นที่มีรายได้เสริม รวมทั้งทําให้เกิดความอุดมสมบูรณ์ของดิน โดยได้รับความร่วมมือจากเกษตรกรเป็นอย่างดี
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มาตรการภาษีสนับสนุนการบริจาคเพื่อแก้ไขปัญหาโควิด-19
วันพุธที่ 18 มีนาคม 2563
มาตรการภาษีสนับสนุนการบริจาคเพื่อแก้ไขปัญหาโควิด-19
วันพุธที่ 18 มีนาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. เห็นชอบมาตรการภาษีเพื่อสนับสนุนการบริจาคเพื่อแก้ไขปัญหาโรคติดเชื้อไวรัสโควิด-19 เพื่อจูงใจให้ประชาชนและภาคเอกชนมีส่วนร่วมป้องกัน ระงับ ยับยั้งการแพร่ระบาดของโรค เน้นดูแลบุคลากรทางการแพทย์และช่วยเหลือผู้ป่วยที่ไม่ได้ติดเชื้อจากต่างประเทศ โดยให้บุคคลธรรมดาที่บริจาคเงิน สามารถหักลดหย่อนภาษีได้ไม่เกินร้อยละ 10 ของเงินได้หลังหักค่าใช้จ่าย ส่วนบริษัทหรือห้างหุ้นส่วนนิติบุคคล ที่บริจาคเงินหรือทรัพย์สิน สามารถหักรายจ่ายได้ไม่เกินร้อยละ 2 ของกําไรสุทธิ และผู้ประกอบการจดทะเบียนภาษีมูลค่าเพิ่ม ที่ร่วมบริจาคจะได้รับยกเว้นภาษีมูลค่าเพิ่ม โดยมีผลบังคับใช้ตั้งแต่วันที่ 5 มี.ค. 63 - 5 มี.ค. 64
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี